**Eugenio Castellotti**, nado en Lodi o 10 de outubro de 1930 e finado en Módena o 14 de marzo de 1957, foi un piloto italiano de Fórmula 1.

Traxectoria
-----------

Logo de asinar pola Scuderia Ferrari participou en 14 Grandes Premios do Campionato Mundial, debutando o 16 de xaneiro de 1955. Logrou unha pole position, e tres podios, e anotou un total de 19´5 puntos nos campionatos.

Tamén participou en varias carreiras fora do campionato de Fórmula Un. Castellotti gañou en marzo de 1956 as 12 Horas de Sebring en Sebring, Florida. Seguiu a este triunfo a vitoria na carreira das Mille Miglia en Brescia e o Gran Premio de autos deportivos en Ruán.

Nacido nunha familia acomodada do norte de Italia, adquiriu un Ferrari á idade de vinte anos e comezou nas carreiras deportivas en 1952. Castellotti era coñecido polo seu estilo e a súa roupa a medida, deseñada por Delia Scala, modista, bailarina e actriz italiana coa que mantiña unha relación sentimental, e á que axudou a promocionar os seus deseños.

Morte
-----

Morreu con tan só 26 anos de idade durante unha sesión de probas privadas de Ferrari no Autódromo de Módena. Castellotti estaba probando un novo Ferrari para a tempada de 1957. Estrelouse nunha curva do Autódromo e o seu corpo foi lanzado a 91 m.. Acababan de decirlle que acelerara a súa velocidade para poder promediar os 137 km/h. O coche deu varias voltas de campá e terminou no muro dos espectadores. Ninguén máis resultou ferido. Os médicos dixeron que Castellotti morreu instantaneamente dunha fractura de cranio.

Legado
------

Catro anos máis tarde, outro piloto italiano, Giulio Cabianca, o mellor amigo de Castellotti, estrelouse fatalmente no mesmo Autódromo. Castellotti foi considerado como o mellor piloto italiano desde Alberto Ascari, que morreu probando un auto o 26 de maio de 1955.

**Vitorias importantes:**

* Mille Miglia
* 12 Hours de Sebring
* Sicily Gold Cup
* Circuíto di Senigallia
* Gran Premio de Portugal
* 1000 km de Bos Aires

Resultado completos na Fórmula Un
---------------------------------

(Chave) As carreiras en letra grosa indican *pole position*; as carreiras en *cursiva* indican volta rápida.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1955 | Scuderia Lancia | Lancia D50 | Lancia DS50 2.5 V8 | ARXRet | MON2 | 500 | **BEL**Ret |  |  |  |  | **3º** | **12** |
| Scuderia Ferrari | Ferrari 625 | Ferrari 107 2.5 L4 |  |  |  |  | NED5 | RU6 |  |  |
| Ferrari 555 | Ferrari 106 2.5 L4 |  |  |  |  |  |  | ITA3 |  |
| 1956 | Scuderia Ferrari | Lancia Ferrari D50 | Lancia Ferrari DS50 2.5 V8 | ARXRet | MON4 | 500 | BELRet | FRA2 | RU10 | ALERet | ITA8 | 6º | 7´5 |
| 1957 | Scuderia Ferrari | Lancia Ferrari 801 | Lancia Ferrari DS50 2.5 V8 | ARXRet | MON | 500 | FRA | RU | ALE | PES | ITA | NC | 0 |

Notas
-----

1. ↑  *Castellotti, Ace Italian Driver, Killed Testing New Racing Car*, New York Times, March 15, 1957, Page 29
2. ↑  Eugenio Castellotti www.grandprix.com Retrieved 15 February 2007.
3. ↑  Memoirs of Enzo Ferrari's Lieutenant by Franco Gozzi p.58

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Eugenio Castellotti Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q171933
* WorldCat
* VIAF: 58442949
* FAST: 476959
* ISNI: 0000000033970354
* LCCN: n2002098341
* DriverDB: eugenio-castellotti
* RacingReference: Eugenio\_Castellotti

 |